Llinellfusnes - 360 Networking / Rhwydweithio 360 - CBSW
Fel entrepreneur mae rhwydweithio yn rhoi cyfle gwych i godi eich proffil busnes, ennill gwybodaeth ac adborth, ffurfio cysylltiadau newydd, datblygu perthnasoedd a chreu cyfleoedd, ac mae pob un ohonynt yn hanfodol er mwyn sicrhau datblygiad a llwyddiant eich busnes yn y dyfodol.
Mae grŵp "360 Networking" Llinell fusnes yn cynnig cyfle hamddenol, cyfeillgar a heb bwysau i:
Gwrdd â gweithwyr busnes proffesiynol lleol a ffurfio perthynas â hwy
Hyrwyddo eich cynnyrch a gwasanaethau
Gwrando ar gyflwyniadau sy'n cwmpasu amrywiaeth eang o bynciau busnes, a fydd yn rhoi syniadau newydd, cymhelliant a gwybodaeth ychwanegol i chi i ddatblygu eich busnes.
Archebwch i ddod i'r Cyfarfod Nesaf
Aelodau Blynyddol Cyfredol (gweld fersiwn troi-tudalennau arlein)
Bod yn Siaradwr Gwadd
Fusnesau sy'n Dod i Gyfarfodydd Rhwydweithio 360
Mae'r cyfarfodydd Rhwydweithio 360 yn denu ystod eang ac amrywiol o fusnesau, yn amrywio o fusnesau heb sefydlu a busnesau newydd, i gwmnïau sefydledig a mwy o faint. I gael rhagor o wybodaeth am yr amrywiaeth o fusnesau sydd wedi dod i gyfarfodydd yn ddiweddar, gweler y ddolen ganlynol:
Pam Dod i Gyfarfod Rhwydweithio 360?
Pob blwyddyn mae'r Llinellfusnes yn derbyn miloedd o ymholiadau, gan fusnesau newydd a chwmnïau sefydledig, y gallwn godi eu hymwybyddiaeth yn uniongyrchol am y grŵp Rhwydweithio 360. Nid yn unig y bydd hyn yn arwain at ddenu mwy o fusnesau i gyfarfodydd, ond bydd hefyd yn sicrhau demograffeg wahanol ac ystod newydd o aelodau ar brawf a blynyddol. Felly bydd cyfarfodydd yn gyfle da i ffurfio cysylltiadau newydd, yn ogystal â datblygu perthynas waith gyda busnesau eraill sy'n dod i gyfarfodydd yn rheolaidd.
Trwy ddod i gyfarfod nid yn unig y byddwch yn cael y cyfle i hyrwyddo eich busnes i bobl sy'n bresennol yn y sesiwn rhwydweithio, ond byddwch hefyd yn ffurfio cysylltiadau â set o gysylltiadau pob busnes ac os ydych yn gallu gwneud argraff gall hyn arwain at atgyfeiriad.
Mae'n bwysig cofio hefyd nad yw rhwydweithio yn ymarferiad un ffordd yn unig, os gallai rhywun yn eich rhwydwaith ddefnyddio sgiliau ac ati, busnes y byddwch yn ei gyfarfod, peidiwch ag oedi cyn rhannu eu manylion. Bydd yn creu argraff gadarnhaol.
Fel gyda phob sesiwn rhwydweithio, efallai na fydd y canlyniadau'n cael eu gwireddu ar unwaith. Un o brif amcanion Rhwydweithio 360 yw darparu llwyfan amlwg er mwyn i chi allu codi ymwybyddiaeth o'ch busnes. Gall atgyfeiriadau ychwanegol ar ôl y digwyddiad, cynigion partneriaeth, cyfarfodydd dilynol neu hyd yn oed ymrwymiadau i brynu eich cynnyrch / gwasanaethau ddwyn ffrwyth dros gyfnod o amser.
Dod i Gyfarfod yn Rhad ac am Ddim
Busnesau Newydd
Rydym yn sylweddoli ei bod yn arbennig o allweddol i fusnesau newydd gwrdd ag amrywiaeth eang o fusnesau yn amrywio o ddylunwyr gwefannau a graffeg, i gyfrifwyr ac ati, wrth iddynt anelu i lansio a thyfu eu cyfran o'r farchnad. Gan nad yw llawer o fusnesau newydd yn sylweddoli gwerth llawn rhwydweithio a heb fod i unrhyw sesiynau rhwydweithio busnes ac yn aml nad oes ganddynt y cyllid cychwynnol i fuddsoddi mewn mynd i gyfarfodydd, darperir tocyn gwadd i'w ddefnyddio unwaith i fusnesau heb sefydlu / busnesau newydd, a fydd yn caniatáu iddynt godi ymwybyddiaeth am eu cynnyrch / gwasanaethau. Mae hyn hefyd yn rhoi'r cyfle i'n aelodau fod ymysg y busnesau cyntaf i; gyflwyno eu hunain, rhannu eu profiadau, darparu awgrymiadau a chynnig eu gwasanaethau i'r busnesau heb sefydlu / busnesau sydd newydd gofrestru. Bydd y cyfarfodydd felly'n un o'r cyfleoedd gorau yn lleol i feithrin cysylltiadau â busnesau newydd.
Fynychu Cyfarfod
Busnesau Presennol
Mae hefyd croeso i fusnesau mwy sefydledig nad ydynt eisoes wedi bod i gyfarfod 360 ddod i un cyfarfod fel gwestai yn rhad ac am ddim.
Dyddiad, Amser a Lleoliad y Cyfarfodydd
Fel arfer, cynhelir cyfarfodydd ar yr ail ddydd Mawrth bob mis, o 5:00pm – 6:45pm o fewn Ystafell Atrium (3ydd Llawr) Tŵr Redwither (cyswllt allanol), Ystad Ddiwydiannol Wrecsam, Wrecsam, LL13 9XT. Mae parcio am ddim ar gael.
Dyddiadau Cyfarfodydd Rhwydweithio 360 yn 2019:
I dderbyn nodyn atgoffa misol am ddyddiad y cyfarfod Rhwydweithio 360 nesaf, mae croeso i chi ymuno â rhestr bostio'r Llinellfusnes
5:00pm - Croeso
5:10pm - Cyflwyniadau
5:20pm - Cyflwyniad
6:00pm - Rhwydweithio anffurfio
6:45pm - Diwedd
Dewisiadau Aelodaeth
Ar ôl bod i gyfarfod fel gwestai, rydym yn cynnig y dewisiadau aelodaeth canlynol:
Aelodaeth Achlysurol
Mae aelodaeth achlysurol yn eich galluogi i fynd i gyfarfodydd pan fo hynny'n gyfleus am ffi o £4.17 + TAW (£ 5.00) fesul cyfarfod. Mae'r dewis hwn yn ddelfrydol i chi os nad ydych mewn sefyllfa i ymrwymo i fynychu cyfarfodydd yn rheolaidd. I fynd i gyfarfodydd gydag aelodaeth achlysurol, y cyfan sydd angen i chi ei wneud yw defnyddio'n ffurflen archebu ar-lein i archebu lle i fynd i bob cyfarfod.
Byddai croeso i chi uwchraddio eich aelodaeth ar unrhyw adeg. Os byddwch yn dewis cofrestru fel aelod blynyddol o fewn wythnos i dalu i fynd i gyfarfod, byddwn yn tynnu £4.17 + TAW (£ 5.00) o'ch ffi aelodaeth flynyddol.
Ar ôl bod i gyfarfod, gallwch roi tocyn gwadd rhad ac am ddim i fusnesau rydych yn gweithio gyda nhw, yn eu cyfarfod neu'n eu hadnabod i ddod i gyfarfod Rhwydweithio 360. Ar gyfer pob busnes sy'n dod i gyfarfod gan ddefnyddio'r tocyn gwadd rydych wedi ei roi, byddwch yn cael £1 o ostyngiad ar ein ffi aelodaeth flynyddol. Sylwer; dim ond unwaith y gall pob busnes ddod i gyfarfod fel gwestai rhad ac am ddim
Pe bai gennych ddiddordeb mewn ymuno â 360 Networking fel aelod blynyddol am ffi o £40.00 + TAW (£48.00), mae croeso i chi lenwi ein ffurflen gais ar-lein. Yn ogystal â gallu mynychu cyfarfodydd pan fo'n gyfleus, bydd aelodau blynyddol hefyd yn derbyn y buddion canlynol:
Bydd dolen i broffil sy'n dangos eich manylion busnes (cyswllt allanol) ar gael ar y Wefan Rhwydweithio 360.
Bydd dolen i broffiliau blynyddol aelodau yn cael ei gynnwys ar bob gwahoddiad i gyfarfodydd misol (sy'n cael eu cylchredeg i tua 1000 o bobl sydd wedi cofrestru ar gyfer LlinellFusnes) yn ogystal â deunydd hyrwyddo / hysbysebion yn hyrwyddo'r grŵp rhwydweithio 360.
Y cyfle i gynnwys un hysbyseb chwarter tudalen am ddim, o fewn rhifyn o newyddlen fisol y Llinellfusnes sy'n cael ei gylchredeg ar e-bost at tua 1000 o weithwyr proffesiynol busnesau lleol. Mae'r newyddlenni ar gael ar-lein am o leiaf 12 mis.
60 o gredydau marchnata ychwanegol o gronfa ddata Experian B2B Prospector yn ystod eich cyfnod aelodaeth.
5 credyd marchnata ychwanegol am ddim o'r bas data chwilio Busnes Lleol Thomson fesul chwarter.
Y cyfle i ddarparu deunydd hyrwyddo ysgrifenedig i'w gynnwys gyda phob pecyn cynrychiolydd pob cyfarfod, y bydd pawb sy'n mynychu yn ei dderbyn.
Darparwch docyn gwadd rhad ac am ddim i gyfarfod Rhwydweithio 360 i fusnesau rydych yn gweithio gyda nhw, neu'r ydych yn eu cwrdd, a derbyniwch £1 o ostyngiad oddi ar eich ffi adnewyddu aelodaeth am bob busnes sy'n dod. Sylwer; dim ond unwaith y gall pob busnes ddod i gyfarfod fel gwestai rhad ac am ddim.
Os yw'ch busnes wedi ei leoli yn ardal Cyngor Bwrdeistref Sirol Wrecsam ai peidio, cewch gyfle i restru cynnig ar ein gwefan disgowntiau busnes i fusnes am ddim. Yn ogystal â chodi eich proffil ymysg unigolion sy'n ymweld â'r dudalen we hon, bydd dolen o wefan y Cyngor yn help i chi wella safle Google eich gwefan eich hun.
Cyfle i ddefnyddio'r ystafell gynadledda yn Nhŵr Rhydfudr ar Ystâd Ddiwydiannol Wrecsam am ddim, unwaith yn ystod cyfnod eich aelodaeth, naill ai i gynnal gweithdy am ddim i gyfleu gwybodaeth (nid i geisio gwerthu) i'r gymuned fusnes leol, neu i gynnal cyfarfod preifat gyda chleientiaid presennol neu ddarpar gleientiaid. Mae cyfleusterau sain ac uwchdaflunydd ar gael yn yr ystafell gynadledda, sydd â lle i hyd at 10 o bobl eistedd. Mae mannau parcio am ddim hefyd ar gael yn union o flaen yr adeilad ac y tu ôl iddo. I archebu'r ystafell, cysylltwch â businessline@wrexham.gov.uk. Bydd aelodau hefyd yn elwa ar uwch becynnau hyrwyddo digwyddiadau y Llinell Fusnes am ddim cost ychwanegol.
Archebwch eich lle i fynychu cyfarfod Rhwydwaith 360
Diolch am ddangos diddordeb mewn mynychu cyfarfod Rhwydwaith 360. I gadw'ch lle llenwch y ffurflen ganlynol:
Dewiswch y cyfarfod yr hoffech ei fynychu:
Dewis Y cyfarfod nesaf Ionawr Chwefror Mawrth Ebrill Mai Mehefin Gorffennaf Awst Medi Hydref Tachwedd Rhagfyr
Enw'r Busnes*
Os nad ydych wedi cofrestru fel aelod blynyddol o grŵp Rhwydweithio 360 ar hyn o bryd, darparwch y wybodaeth ganlynol:
Cyfeiriwyd gan (os yn gymwys):
Math o Bresenoldeb
Aelod Cyfredol:
Cofrestru fel aelod llawn
Hoffwn gofrestru fel aelod blynyddol llawn am ffi o £40.00+ TAW (£48.00), fydd yn eich galluogi i fynychu ein holl gyfarfodydd yn ystod y flwyddyn heb unrhyw ffi ychwanegol. Bydd modd i chi fanteisio ar ein buddion ar gyfer aelodau blynyddol hefyd.
Aelod Achlysurol:
Hoffwn fynychu'r cyfarfod nesaf am ffi o £4.17+TAW (£5.00). Gellir gwneud taliadau yn ystod y cyfarfod neu ymlaen llaw yn Llyfrgell Wrecsam. Y dull o dalu a ffefrir gennyf yw:
Arian Parod; Siec
Gwestai am ddim
Nid wyf wedi mynychu cyfarfod o'r blaen a hoffwn fynychu'r cyfarfod nesaf fel gwestai AM DDIM (un cyfarfod yn unig).